પાલનપુર તાલુકાના કાણોદર ગામમાં ગ્રામપંચાયત દ્વારા વિકાસના કામો થઈ રહ્યા છે. પણ ગામના છેવાડાના વિસ્તારોમાં જાણે વ્હાલા દવાલાની નિતી અપનાવવામાં આવી છે. જ્યાં ઇન્દિરાનગર વિસ્તાર તો ગ્રામપંચાયતના તાબામાં આવતો જ ન હોય તે હદે રહીશો સાથે ભેદભાવ રાખવામાં આવી રહ્યો છે. સમગ્ર ગામમાં વિકાસના કામો અંતર્ગત ગટર લાઇન નાખવામાં આવી છે. પરંતુ ઇન્દીરાનગર વિસ્તારમાં ગટર લાઇન ન હોવાના કારણે ચોમાસામાં ગંદા પાણી ભરાઈ જાય છે.